b"\n_START_ARTICLE_\nErwin Kr\xc3\xa4utler\n_START_SECTION_\nFra misjon\xc3\xa6r til Amazonas-biskop\n_START_PARAGRAPH_\nEtter matura i 1958 tr\xc3\xa5dte Erwin Kr\xc3\xa4utler inn i kongregasjonen Misjon\xc3\xa6rer av det dyrebare blod (Congregatio Missionariorum Pretiosissimi Sanguinis Domini Nostri Jesu Christi, forkortet CPPS). Han studerte filosofi og katolsk teologi ved universitet Salzburg. 1965 ble han presteviet og sendt som misjon\xc3\xa6r til nedre Xingu og Amazonas i Brasil. _NEWLINE_Den 7. november 1980 utnevnte pave Johannes Paul II han som etterf\xc3\xb8lger til hans onkel Erich Kr\xc3\xa4utler som biskop i det 350.000 km\xc2\xb2 store prelaturet Xingu. _NEWLINE_Fra 1983 til 1991 var Kr\xc3\xa4utler president til indianermisjonsr\xc3\xa5det til den brasilianske bispekonferansen (CIMI). Det ble han p\xc3\xa5 ny i 2006, etter den dav\xc3\xa6rende presidenten biskop Gianfranco Masserdotti d\xc3\xb8de i et trafikkulykke.\n_START_SECTION_\nPolitisk forf\xc3\xb8lgelse\n_START_PARAGRAPH_\nI 1983 deltok Kr\xc3\xa4utler i en solidaritetsaksjon med sukkerr\xc3\xb8rplantere og ble arrestert og sl\xc3\xa5tt av milit\xc3\xa6rpolitiet. Den 16. oktober 1987 overlevde han et attentat med alvorlige skader mens passasjeren ble drept, da en varebil krasjet frontal i bilen hans. Gjerningsmannen og oppdragsgiveren ble d\xc3\xb8mt, men sistnevnte senere frikjent._NEWLINE_1995 ble hans medbror og medarbeider Hubert Mattle drept ved bispesete Altamira._NEWLINE_Etter drapet p\xc3\xa5 milj\xc3\xb8aktivisten og ordenss\xc3\xb8ster Dorothy Stang i 2005 fikk Erwin Kr\xc3\xa4utler flere drapstrusler, fordi han ville trekke bakmennene til domstolen. Han ble ogs\xc3\xa5 truet for hans motstand mot demningsprosjektet Belo Monte og anmeldelse av innflytelsesrike personer i Altamira for seksuelt misbruk av barn og barneprostitusjon.\n_START_SECTION_\nInnsats for de fattige og Kirken\n_START_PARAGRAPH_\nKr\xc3\xa4utler tilh\xc3\xb8rer den gruppen biskoper som st\xc3\xa5r for \xc2\xabDe fattiges opsjon\xc2\xbb. Han er overbevisst at sjelesorg blant urfolkene m\xc3\xa5 g\xc3\xa5 sammen med bekjempelse av fattigdom._NEWLINE_I et intervju med \xc3\xb8sterriksk radio \xc3\x961 rapporterte Kr\xc3\xa4utler at indianerne ved Amazonas blir trengt mer og mer tilbake, ofte med brutal vold. Som hyrde i Xingu er ser han det som sitt oppdrag \xc3\xa5 finne veien ut av lidelse og fattigdom. \xc2\xabN\xc3\xa5r jeg st\xc3\xa5r p\xc3\xa5 indianernes side, s\xc3\xa5 st\xc3\xa5r jeg selvf\xc3\xb8lgelig mot interessene til dem som vil utnytte dem.\xc2\xbb Han understreket at frigj\xc3\xb8ringsteologien eksisterer s\xc3\xa5 lenge det fins fattige. \xc2\xabFattige fins til den siste dag. Hva betyr enn frigj\xc3\xb8ringsteologi? Gud er en frigj\xc3\xb8rende gud. Guds navn betyr 'Gud frigj\xc3\xb8r'. Gud helbreder, Gud er ikke fjernt, han er Gud med oss, Gud som stiger ned, som h\xc3\xb8rer folkets rop og som frigj\xc3\xb8r det fra slaveriet. Det er frigj\xc3\xb8ringsteologiens budskap. Og det, tror jeg, kan ikke endres. Vi kan slett ikke lukke Bibelen.\xc2\xbb_NEWLINE_Det er urbefolkningen som ligger halvd\xc3\xb8d ved veikanten. Det trengs ikke bare transport til sykehuset, det er systemet som utgrenser, som fordeler med urett, som m\xc3\xa5 settes sp\xc3\xb8rsm\xc3\xa5lstegn ved."